มาทะเลต้องกินอาหารทะเล ^^
แก๊งส์ 3 สาว เลือกแล้วเลือกอีก และมาจบที่ร้านนี้
การบริการ ไม่แย่ แต่ไม่ครบ ต้องขอถึงจะได้ เช่น ทิชชู่ ช้อนกลาง พริกน้ำปลา ถ้วยแบ่ง ถ้าไม่ขอก็ไม่เสิร์ฟให้นะ
รสชาติ
-แกงส้มชะอมกุ้ง (220) เสริฟพร้อมกุ้งตัวใหญ่ๆ ที่สด รสชาติหวานอร่อย แต่ตกม้าตายที่น้ำแกงส้ม เปรี้ยวโดด ตามด้วยเค็ม ถ้วยนี้ไม่ผ่านอย่างแรง
-ปูผัดผงกะหรี่ (220) อร่อย เนื้อปูเยอะ ผ่านนนค๊า
-ข้าวผัดทะเลใต้ (180) ผัดมาแบบร่วนๆ รสชาติโอเคเลย แต่ปริมาณเท่าร้านอาหารตามสั่ง อันนี้น้อยไปนิด หนูกินไม่พอค๊าา เครื่องทะเลในข้าวผัด จุ๋มจิ๋มไปนิด ไม่สมกับชื่อทะเลใต้ กุ้ง 1 ตัว ปลาหมึก 3 ชิ้น ปูประปราย แต่สมกับขนาดจานใบเล็กที่เสริฟมา
-กุ้งทอดกระเทียม อร่อยค่ะ กุ้งตัวใหญ่ มา 5 ตัว 
-ข้าวเปล่า (จาน 20 โถ 80) ข้าววันที่ทาน แฉะติดช้อน เลยเสียอรรถรสไป

โดยรวม รสชาติอาหารผ่าน แต่โดยส่วนตัว คิดว่าราคาอาหารแพงไปทุกเมนูจะสตาร์ทที่ 180 บาท ปลาทอด อยู่ที่ตัวละ 450 และมีชาร์ต 10% และ 7% 

วิวสวย มองเห็นทะเล ลมแรงดี ไม่ร้อน แต่ครั้งเดียวพอ มีร้านอื่นในหัวหินที่วิวดี และอร่อยกว่านี้